สังคมข่าวหุ้น
ดัชนีตลาดหุ้นไทยวานนี้ ปิดที่ระดับ 1,631.69 จุด เพิ่มขึ้น 5.56 จุด (+0.34%) มูลค่าการซื้อขาย 71,995.37 ล้านบาท ...
ดัชนีตลาดหุ้นไทยวานนี้ ปิดที่ระดับ 1,631.69 จุด เพิ่มขึ้น 5.56 จุด (+0.34%) มูลค่าการซื้อขาย 71,995.37 ล้านบาท ...
9 พ.ย. 2564

*… ดัชนีตลาดหุ้นไทยวานนี้ (9 พ.ย.) ปิดที่ระดับ 1,631.69 จุด เพิ่มขึ้น 5.56 จุด (+0.34%) มูลค่าการซื้อขาย 71,995.37 ล้านบาท …
*… แม้ SET จะประคองตัวเหนือ 1,600 จุดได้ แต่อาจจะเคลื่อนไหวไม่หวือหวา ดัชนีแกว่งไซด์เวย์ขณะที่ราคาน้ำมันดิบปรับขึ้น เงินดอลลาร์สหรัฐอ่อนค่าหนุน Fund Flow เข้า สถานการณ์โควิด-19 ในประเทศดีขึ้น หนุนให้หุ้นกลุ่มเปิดเมืองโดดเด่น แนวรับ 1,620 จุด แนวต้าน 1,635-1,640 จุด …
*… วานนี้ บมจ.ปิ่นทอง อินดัสเตรียล ปาร์ค (PIN) ได้ฤกษ์เข้าเทรดในกระดาน SET งานนี้ “พีระ ปัทมวรกุลชัย” ประธานเจ้าหน้าที่บริหาร PIN ยังคงชูจุดเด่นธุรกิจที่มีศักยภาพเพื่อสร้างความมั่นใจให้กับนักลงทุน โดยการเดินหน้าพัฒนาโครงการ Logistics Park แห่งใหม่ และเปิดขายพื้นที่ในโครงการนิคมอุตสาหกรรมปิ่นทอง 6 เพื่อรับนโยบายรัฐดึงนักลงทุนต่างชาติลงทุนกลุ่มอุตสาหกรรม S-Curve ในเขตพื้นที่ EEC หนุนสัดส่วนรายได้ Recurring Income เพิ่ม ถือเป็นการสร้างการเติบโตอย่างมั่นคงและยั่งยืน เคียงคู่เศรษฐกิจไทยและธุรกิจ PIN …
*… “ซุง ชง ทอย” ประธานเจ้าหน้าที่บริหาร บมจ.ชริ้งเฟล็กซ์ฯ (SFT) ปลื้มผลงานธุรกิจโชว์ฟอร์มร้อนแรง ทำกำไรสุทธิไตรมาส 3 เติบโต 52.52% หนุนผลการดำเนิน 9 เดือนขยายตัวโดดเด่น ด้วยกำไรสุทธิ 98.60 ล้านบาท เติบโต 74.20% นับเป็นการตอกย้ำผู้นำในภูมิภาคอาเซียน งานนี้เลยมั่นใจผลงานทั้งปีเติบโต 15-20% ตามเป้าหมายได้แน่นอน นักลงทุนได้ยินแบบนี้แล้วคงมั่นใจตามไม่น้อยเลยใช่ไหมเจ้าคะ …
*… “สมชาย เลิศขจรกิตติ” ประธานเจ้าหน้าที่บริหาร บมจ.เพรสซิเด้นท์ฯ (PACO) ขอแย้มข่าวดีกับเขาด้วย หลังจากหุ้นรถยนต์ดาวรุ่ง PACO โกยกำไร Q3 โตแรง 50% ขณะที่ 9 เดือนมีกำไรแล้ว 92 ล้านบาท มั่นใจปีนี้เติบโตเข้าเป้าหมายแน่นอน จากตลาดรถยนต์โลกฟื้นตัวดีหนุนรายได้เติบโต พร้อมอวดงานในมือ ล่าสุด PACO ประสบความสำเร็จในการขยายเข้าสู่ตลาดใหม่อย่างเต็มตัว อย่างธุรกิจรับจ้างผลิตชิ้นส่วนให้ผู้ผลิตรถยนต์ (OEM Market) คว้าสัญญามูลค่า 800-1,200 ล้านบาท โดยบริษัทจะเริ่มการผลิตและรับรู้รายได้ทันทีภายในไตรมาส 1 ปีหน้า …
*… “สุรยุทธ ทวีกุลวัฒน์” ผู้อำนวยการใหญ่สายการเงิน บมจ.บีทีเอส กรุ๊ปฯ (BTSG) ออกมาเผยข่าวดี บีทีเอสประสบความสำเร็จในการออก Green Bond มูลค่า 1.02 หมื่นล้านบาท แถมคุยฟุ้ง มีนักลงทุนแสดงความจำนงในการลงทุนกว่า 2 เท่า เนื่องจากหุ้นกู้ได้รับการจัดอันดับความน่าเชื่อถือ “A” จากทริสเรทติ้ง แหมของเขาดีจริง ๆ เลยนะเนี่ย พร้อมเน้นจุดยืนของบีทีเอส กรุ๊ปฯ ในการดำเนินธุรกิจควบคู่การดูแลรักษาสิ่งแวดล้อม …
*… ธนาคารเกียรตินาคินภัทร KKP แจ้งว่า “พัทนัย เหลืองตระกูล” ผู้ช่วยกรรมการผู้จัดการใหญ่ สำนักสื่อสารองค์กรและการตลาด เป็นผู้แทนรับรางวัลหุ้นยั่งยืน หรือ Thailand Sustainability Investment (THSI) ประจำปี 2564 ซึ่งธนาคารได้รับการคัดเลือกต่อเนื่องเป็นปีที่ 7 จากตลาดหลักทรัพย์แห่งประเทศไทย (ตลท.) นับว่าไม่ยอมพลาดแชมป์หุ้นยั่งยืนจริง ๆ …
*… “ชุติเดช ชยุติ” รองประธานเจ้าหน้าที่บริหารอาวุโส-คอร์ปอเรท ไฟแนนซ์ บมจ.บัตรกรุงไทย (KTC) โชว์ผลงานธุรกิจด้วยคน โดยเป็นผู้แทนรับมอบโล่รางวัลบริษัทจดทะเบียนที่มีผลการดำเนินงานดีเด่น ในกลุ่มรางวัลธุรกรรมทางการเงินยอดเยี่ยมที่มีมูลค่าทางการตลาดมากกว่า 1 แสนล้านบาทขึ้นไป แถมพ่วงรางวัลหุ้นยั่งยืนของ Thailand Sustainability Investment (THSI) ต่อเนื่องเป็นปีที่ 3 นับว่าเป็นการการันตีธุรกิจที่มีการเติบโตอย่างก้าวหน้าต่อเนื่อง และมีส่วนร่วมพัฒนาสังคมไทยให้เติบโตอย่างยั่งยืนด้วยน้า …
*… “ธีระชัย ประสิทธิ์รัตนพร” กรรมการผู้จัดการและประธานกรรมการบริหาร บมจ.ธีระมงคลฯ (TMI) แจงข่าวดีสำหรับนักลงทุนสายหุ้นกู้ เตรียมออกหุ้นกู้เพิ่ม 100 ล้านบาท อายุไม่เกิน 1 ปี 9 เดือน ให้อัตราดอกเบี้ยสูง 6.75% ต่อปี ระดมทุนครั้งนี้หวังใช้เงินหนุนลงทุนโรงไฟฟ้าก๊าซชีวภาพ